Anno Domini MCDLXVII nobiles regni et eciam communitas, specialiter Vallenses, qui communiter Dalakarla dicuntur, direxerunt regi Karolo nuncios et literas, ut veniret ad regnum, quia tunc temporis fuit in Finlandia et habuit ibi castrum Rasaborgh, qui tandem eodem anno circa festum Martini vel Briccii venit ad Stocholmiam, et ibi tunc traditum sibi fuit castrum Stocholmense per dominum Ericum Axilsson militem, quo illud tunc tenuit et rexit. Et postea venerunt ad eum nobiles regni et eciam Vallenses et fecerunt ei de novo omagium. Et sic recuperavit regnum.